בקבוקף דרומי

בקבוקף דרומי (שם מדעי: Hyperoodon planifrons) הוא מין של לווייתן שיניים גדול החי בימי הקוטב הדרומי ואנטארקטיקה. זהו יצור ימי המזכיר דולפינן ענקי, אך שייך למשפחת לווייתני המקור. הוא נצפה רק לעיתים נדירות אך כנראה שמצב שימורו הוא "ללא חשש".

מאפיינים 
זהו לווייתן עגלגל שקטן מקרובו לסוג ומגיע לאורך 7.5 מ'. הוא בעל לסת גדולה וארוכה דמוית מקור המזכירה מראה של דולפינן ובעל מצח קטן יחסית. הסנפירים קטנים ומעוגלים והלווייתן בצבע אפור כהה כשהבטן בהירה יחסית. המקור צבוע בלבן אצל הזכרים ואפור אצל הנקבות. יש לו מעט מאוד שיניים אבל הם בולטות גם כשהפה סגור.

לווייתנים אלה חיים בחבורות קטנות במימי הקוטב הדרומי ובחורף נודדים צפונה. בצפון הוא מגיע לניו זילנד ואוסטרליה, דרום אפריקה וחופ דרום אמריקה עד ברזיל, אך אינם חיים בדרך כלל בימים טרופיים. הוא חי במצולות וצד דגים ודיונונים בעומק.

לווייתן זה נצפה לעיתים נדירות, אבל מעריכים שהאוכלוסייה העולמית במצב טוב ואינה בסכנת הכחדה.

קישורים חיצוניים

הערות שוליים 

ערכים שבהם תבנית בריטניקה אינה מתאימה
טקסונים שתוארו בידי ויליאם הנרי פלואר
לווייתני מקור
לווייתני האוקיינוס הדרומי
בעלי חיים שתוארו ב-1882